Okresná prokuratúra Trenčín 
Bernolákova 2, 912 50 Trenčín 1 	

Sp. zn. : 1 Pv 519/09/3309	Trenčín, 3.8.2012
EEČ : 2-28-120-2012

U Z N E S E N I E

Trestná vec:	obvinená XXXXX 
Prečin:	

Rozhodol: 	prokurátor Okresnej prokuratúry Trenčín
Podľa § 215 odsek 2 písmeno c Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, , Poľsko
Obvinená dňa 20.05.2009 v čase o 15:00 hod. prišla k rodinnému domu č. XXXXX okres Trenčín, následne neoprávnene vstúpila na dvor a prešla ku vchodovým dverám rodinného domu a kľúčom, ktorý bol v zámku, si odomkla a vošla dnu, kde bola v obývacej izbe pristihnutá majiteľom rodinného domu XXXXX, pretože sa jedná o skutok odovzdaný na trestné stíhanie do cudziny, o ktorom bolo právoplatne rozhodnuté cudzozemským orgánom príslušným na konanie o trestnom čine a toto rozhodnutie možno považovať za dostačujúce.

lebo o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce
Odôvodnenie:
	Poverený príslušník Okresného riaditeľstva PZ, Trenčín, uznesením sp. zn. ORP-1330/1-OSV-TN-2009 zo dňa 20.05.2009 podľa § 199 odsek 1 Trestného poriadku začal trestné stíhania a následne podľa § 206 odsek 1 Trestného poriadku vzniesol obvinenie XXXXX, pre prečin porušovania domovej slobody podľa § 194 odsek 1 Trestného zákona, na tom skutkovom základe, že obvinená dňa 20.05.2009 v čase o 15:00 hod. prišla k rodinnému domu č. XXXXX okres Trenčín, následne neoprávnene vstúpila na dvor a prešla ku vchodovým dverám rodinného domu a kľúčom, ktorý bol v zámku, si odomkla a vošla dnu, kde bola v obývacej izbe pristihnutá majiteľom rodinného domu XXXXX.

	Poverený príslušník Okresného riaditeľstva PZ, Trenčín, uznesením sp. zn. ORP-1330/1-OSV-TN-2009 zo dňa 28.12.2009 podľa § 228 odsek 2 písm. f) Trestného poriadku prerušil trestné stíhanie.

Po odovzdaní trestného stíhania Generálnou prokuratúrou  SR do Poľskej republiky  bolo následne uznesením Okresnej prokuratúry v Pabianicach, Poľská republika, sp. zn. 2Ds. 1263/11 zo dňa 30.11.2011, právoplatného dňa 03.02.2012, rozhodnuté pre vyššie popísaný skutok, ktorého sa dopustila obv. XXXXX.

Podľa § 215 odsek 2 písmeno c) Trestného poriadku prokurátor môže zastaviť trestné stíhanie, ak o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dosačujúce. 

	Na základe vyššie uvedeného som rozhodol tak, ako je uvedené vo výrokovej časti tohto uznesenia

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavol Balaj, ml.
prokurátor